เวลามีเพศสัมพันธ์จะมีอาการแสบมาก่อนแล้วมีอาการบวมที่อวัยวะเพศเวลามีเพศสัมพันธ์เกิดอาการบวมตลอด เหมือนต่อมบาร์โธลินข้างในตรงมดลูกบวม พอไปแช่น้ำอุ่นก็จะยุบตัวลงเองตลอดค่ะ แต่อยากทราบว่าเกิดจากสาเหตุอะไรค่ะถึงเกิดอาการบวมตรงปากมดลุกตลอดทุกครั่งเลยค่ะ เวลามีเพศสัมพันธ์ปกติไม่เคยเกิดขึ้นแต่พอเกิดอาการบวมตั้งแต่นั้นก็บวมมาตบอดทุกครั่งที่มีเพศสัมพันธ์
สวัสดีค่ะ หากอาการบวมเกิดบริเวณใกล้กับปากช่องคลอด และบวมเมื่อมีเพศสัมพันธ์ รวมถึงมีการยุบตัวลงเมื่อแช่น้ำอุ่นดังกล่าว น่าจะเป็นก้อนถุงน้ำของต่อมบาร์โธลิน (Bartholin's gland cyst) ซึ่งปกติต่อมบาร์โธลินเป็นต่อมขนาดเล็กที่อยู่ตรงแคมทั้ง 2 ข้าง มีมีหน้าที่ผลิตเมือก เพื่อช่วยในการหล่อลื่นขณะมีเพศสัมพันธ์ โดยจะมีท่อมาเปิดออกที่บริเวณใกล้ปากช่องคลอด หากท่อของต่อมมีการอุดตัน จะทำให้เมือกที่สร้างจากต่อมสะสมอยู่ในต่อมมากขึ้นเรื่อยๆ จนกลายเป็นก้อนถุงน้ำได้ ซึ่งจะทำให้คลำได้เป็นก้อน ตรงบริเวณใกล้ปากช่องคลอด โดยปกติถุงน้ำนี้จะไม่ทำให้เจ็บ แต่อาจทำให้ขัดๆ ได้เวลาเดิน ส่วนในขณะที่มีเพศสัมพันธ์ ถุงน้ำจะมีขนาดที่ใหญ่ขึ้นเนื่องจากมีการสร้างเมือกออกมาเพิ่มขึ้นนั่นเองสำหรับการรักษา หากถุงน้ำมีขนาดเล็กและไม่มีการอักเสบ การนั่งแช่ในน้ำอุ่นวันละ 2-3 ครั้ง ครั้งละ 20-30 นาที อาจช่วยให้ก้อนยุบลงได้ เนื่องจากความร้อนจะไปขยายเปิดปากท่อของต่อมออกได้ แต่หากก้อนมีขนาดใหญ่ มักไม่สามารถยุบหายไปได้เอง หรือหากมีการอักเสบเกิดขึ้น คือมีอาการเจ็บและปวดควรไปพบสูติ-นรีแพทย์ เพื่อรักษาโดยการผ่าตัดระบายเมือกออกค่ะ